BBL บวกต่อ 3% จับตาปี 64 ตั้งสำรองฯ ลด หนุนกำไรโตแรง โบรกฯ เคาะเป้า 150 บ.
BBL บวกต่อ 3% จับตาปี 64 ตั้งสำรองฯ ลด หนุนกำไรโตแรง โบรกฯ เคาะเป้า 150 บ. ล่าสุดอยู่ที่ 124.50 บาท บวก 4 บาท หรือ 3.32% มูลค่าซื้อขาย 1.21 พันล้านบาท
BBL บวกต่อ 3% จับตาปี 64 ตั้งสำรองฯ ลด หนุนกำไรโตแรง โบรกฯ เคาะเป้า 150 บ. ล่าสุดอยู่ที่ 124.50 บาท บวก 4 บาท หรือ 3.32% มูลค่าซื้อขาย 1.21 พันล้านบาท
5 ก.พ. 2564

ผู้สื่อข่าวรายงานว่า ราคาหุ้น ธนาคารกรุงเทพ จำกัด (มหาชน) หรือ BBL ล่าสุด ณ เวลา 10.06 น. อยู่ที่ 124.50 บาท บวก 4 บาท หรือ 3.32% สูงสุดที่ 125 บาท ต่ำสุดที่ 123 บาท ด้วยมูลค่าซื้อขาย 1.21 พันล้านบาท

ทั้งนี้ บล.เคทีบีเอสที (ประเทศไทย) ระบุในบทวิเคราะห์ แนะนำ “ซื้อ” BBL ราคาเป้าหมาย 150 บาท โดย BBL ประกาศเป้าหมายทางการเงินปี 2563 ผ่านตลาดหลักทรัพย์ฯวานนี้ โดยมีรายละเอียดดังนี้ 1) สำรองฯที่ 2.2 หมื่นล้านบาท ต่ำกว่าที่เราคาดที่ 2.8 หมื่นล้านบาท 2) Cost to Income ratio ที่ Low 50% มากกว่าที่เราคาดที่ 49% 3) NIM ที่ 2.1% ต่ำกว่าที่เราคาดที่ 2.3% 4) Net fee growth ที่ 3-4% มากกว่าที่คาด -3% 5) Loan growth ที่ 3-4% เป็นไปตามที่เราคาดที่ 3% และ 6) NPL ที่ 4.5% เป็นไปตามที่เราคาดที่ 4.5%
ทั้งนี้ บล.เคทีบีเอสที (ประเทศไทย) มีมุมมองเป็นกลาง แม้ว่าสำรองฯจะปรับตัวลดลงมากกว่าที่คาดไว้ แต่ Cost to Income ratio ที่สูงขึ้นมากกว่าคาดจะทำให้มีค่าใช้จ่ายยังทรงตัวในระดับสูง และมี NIM ต่ำกว่าที่เราคาดจะชดเชยไปกับสำรองฯที่ลดลง
โดยยังคงประมาณการกำไรสุทธิในปี 2564 อยู่ที่ 2.3 หมื่นล้านบาท เพิ่มขึ้นถึง 34% เมื่อเทียบจากปีก่อน ซึ่งเป็นการเติบโตที่สูงที่สุดในกลุ่มธนาคาร อย่างไรก็ดี หากใส่ทุกอย่างตามเป้าหมายที่ BBL แจ้งมา กำไรสุทธิจะอยู่ที่ 2.4 หมื่นล้านบาท คิดเป็น upside เพิ่มจากประมาณการเดิมของบล.เคทีบีเอสที (ประเทศไทย) ราว 4% ขณะที่ BBL จะมีการประชุมนักวิเคราะห์ในวันวันนี้ช่วงบ่าย
ส่วน บล.ฟิลลิป (ประเทศไทย) ระบุว่า คาดการณ์ผลดำเนินงาน BBL ในปี 2564 มีโอกาสจะทำกำไรเติบโตได้ดี โดยคาดกำไรสุทธิปี 64 ไว้ที่ 39,000 ล้านบาท เติบโต 128% เมื่อเทียบจากปีก่อน จากการรับรู้รายได้จากธนาคารเพอร์มาตาในอินโดนีเซียเข้ามาเต็มปี และจะมีการตั้งสำรองฯลดลงมาก มาช่วยหนุนกำไรให้เติบโตขึ้น
นอกจากนี้ ราคาหุ้น BBL ปัจจุบันยัง Laggard กลุ่มแบงก์ จึงแนะ “ซื้อ” ด้วยราคาเป้าหมาย 131 บาท/หุ้น พร้อมคาดปีนี้ (64) สินเชื่อจะขยาย 4%, NIM คาดไว้ 2.3% และ NPL คาดไว้ 4.2% โดยพรุ่งนี้ทาง BBL จะมีการให้ข้อมูลกับนักวิเคราะห์ฯ
 